‘Gewelddadige misdadiger’ vas in BloemLede van die Parkweg-opsporingseenheid saam met die verdagte. Foto: Verskaf Kapt. Chaka Marope, woordvoerder van die polisie, het gesê die verdagte is Dinsdag in Bochabelo in hegtenis geneem nadat lede van die Parkweg-opsporingseenheid inligting van die publiek af ontvang het. Volgens Marope word die verdagte verbind met ŉ reeks gewelddadige misdade wat die afgelope vier maande in Bloemfontein plaasgevind het, waaronder ŉ huisroof waartydens ŉ bejaarde vrou ernstig aangerand, verkrag en beroof is. Die verdagte word ook verbind met vier ander sake van huisroof en verkragtings. Hy sal na verwagting Donderdag in die Bloemfontein-landdroshof verskyn op verskeie aanklagte van huisroof en verkragting.